**OBAVIJEST za studente**

**o upisu ljetnoga semestra i upisu obveznih i izbornih kolegija putem Studomata**

Upis u ljetni semestar ak. god. 2017./2018. počinje u ponedjeljak, 26. veljače 2018. g., a završava u ponedjeljak, 26. ožujka 2018. g.

Upis se obavlja sljedećim redoslijedom:

1. upis obveznih i izbornih predmeta u sustav ISVU – putem Studomata (26. 2. 2018. – 12. 3. 2018.)
2. upis u tajništvu (26. 2. 2018. – 26. 3. 2018.; nakon provjere upisa predmeta u ISVU ovjerava se indeks).

**- Upis ljetnog semestra u tajništvu Odjela od 26. veljače do 26. ožujka 2018. u vremenu 9 – 12 h. Potrebno je donijeti indeks i potvrdu o uplati ljetnoga semestra (račun ste dobili na početku zimskoga semestra).**

**Studenti predmete upisuju na Studomatu (od 26. veljače do 12. ožujka 2018.).**

**SVAKI EVENTUALNI POGREŠNI UPIS KOLEGIJA PUTEM STUDOMATA PONIŠTIT ĆE SE.**

**Studomatom se ne mogu upisati sljedeći studenti: (upisuju se samo u tajništvu Odjela u gore navedenim terminima):**

**- STUDENTI KOJI IMAJU PARCIJALU i APSOLVENTI – UPISUJU SE NA IZBORNE PREDMETE LJETNOGA SEMESTRA U TAJNIŠTVU ODJELA (prema rasporedu svakoga pojedinog odjela)**

**STUDENTI koji žele upisati strani jezik u Centru za strane jezike trebaju doći osobno na predupis u Centar za strane jezike od 26. veljače do 5. ožujka 2018. (Jurja Bjankinija 2, Poluotok). Svaki eventualni pogrešni upis ovih kolegija putem Studomata poništit će se.**

**Nakon što se obavi predupis stranoga jezika u Centru, do kraja dana ili najkasnije sljedećega dana predmeti se mogu upisati i na Studomatu (ukoliko nisu vidljivi na Studomatu jer su već evidentirani u sustavu ISVU, upis se može potvrditi i bez njih).**

**Upute o postupku prijave na predmete putem Studomata**

* Prijavljujete se na Studomat koristeći elektronički identitet AAI@EduHr.
* Ako u ISVU-u nedostaje neki od obveznih osobnih podataka, Studomat će tražiti da ih upišete
* Odabirete izborne i/ili obvezne predmete.
* Odabir kolegija mora biti u skladu s pravilima o ECTS bodovnim kvotama navedenim na sučelju Studomata, odnosno u skladu s pravilima koja su navedena na **redovima predavanja koji su objavljeni na mrežnoj stranici** [**http://www.isvu.hr/javno/hr/vu269/index.shtml**](http://www.isvu.hr/javno/hr/vu269/index.shtml)**, na odjelnim mrežnim stranicama ili na oglasnoj ploči pojedinog odjela**.
* Nakon odabira željenih predmeta provjerite vlastiti izbor i na kraju potvrdite upis kolegija.

#### **Važne napomene:**

* Kada jednom potvrdite i upišete odabrane kolegije, više ne možete promijeniti odabir kolegija putem Studomata.
* Za promjenu već odabranih i upisanih kolegija dužni ste se javiti u tajništvo odjela, gdje će vam biti obrisan upisani kolegij i, ukoliko želite, dodan neki drugi umjesto obrisanoga.
* Ukoliko je manje od 10 studenata upisanih na izborni predmet, taj se predmet neće izvoditi. Ako student u prvome tjednu nastave otkrije da se izborni predmet na koji se upisao ne izvodi, treba doći u tajništvo odjela radi promjene predmeta.

**UPUTE ZA RAD NA STUDOMATU:**

Prilikom upisa predmeta za ljetni semestar student mora ispuniti određen broj ECTS za upis predmeta iz ljetnoga semestra.

U prozoru „Upis godine Studiji smjerovi“ prikazano je sljedeće:

• minimalni i maksimalni broj ECTS bodova koji student treba upisati u ljetnome semestru

• trenutno upisani broj ECTS bodova u danome semestru

• podatak o tome je li moguće izvršiti upis (ukoliko nije zadovoljeno neko pravilo vezano uz upis, opcija „Upiši“ svijetli crveno, a ukoliko su zadovoljena sva pravila za upis, opcija „Upiši“ svijetli zeleno)

• podatak o trenutno upisanoj nastavnoj godini uz način upisa

• podatak o temelju financiranja i plaćanju za upisani studij/smjer.

Za odabir predmeta za upis potrebno je odabrati opciju „Predmeti“, koja omogućuje odabir predmeta koje će student u ljetnome semestru upisati. Nakon odabira opcije „Predmeti“ prikazuje se prozor „Upis godine Studiji/smjerovi Obvezni/izborni“, koji sadrži podatke o ponudi obveznih i izbornih predmeta koje student može/mora upisati u ljetnome semestru.

Nakon obavljanja upisa predmeta strelicom za natrag potrebno je iz prozora „Upis godine Studiji/smjerovi Obvezni/izborni“ vratiti se na prozor „Upis godine Studiji/smjerovi“, u kojem za upis ljetnoga semestra treba odabrati opciju. Odabirom opcije prikazuje se prozor „Upis godine Pregled predmeta“ prije upisa u kojem se prikazuju podatci o predmetima iz ljetnoga semestra koje student upisuje. Za obavljanje upisa predmeta iz ljetnoga semestra potrebno je odabrati opciju „Upis višekomponentne kombinacije – Upiši“, nakon čega je obavljen upis ljetnoga semestra i pojavljuje se obavijest o uspješno obavljenom upisu predmeta iz ljetnoga semestra.

